**Falidekoráció-készítés**

**A befejezés**

Alapanyag:

3 mm-es fonal

12 x 50 cm

6 x 200 cm

1 x 40 cm

Elkészítése:

A bordasoros díszünk réseibe felhurkolunk plusz szálakat. Minden résbe hurkolunk 3 db 50 cm-es szálat, tehát összesen 12 db 50 cm-es szálat kell vágnunk.

Újabb 3-3 szálat hurkolunk fel balra és jobbra is, ezúttal 200 cm-es szálakat vágunk erre. Bal és jobb oldalon is ugyanazt fogjuk készíteni, tehát középről indulva, előbb jobbra majd balra 2-2 sorcsomót készítünk. A középső szálakkal egy laposcsomót készítünk, majd elkészítjük a rombuszminta alját is. 6 rombuszalakzatot készítünk a bal és a jobb oldalon is. Középen a mintákat összefésüljük egy laposcsomóval, majd egy 40 cm-es szállal wrap csomót készítve összekötjük az összes szálat. A szálakat tetszés szerinti hosszra vágjuk.

A farúd tetejétől lemérünk kb. 40 cm-t, és a fonalakat levágjuk. A lehulló fonalakat a szélső minta réseibe hurkoljuk: minden résbe 2 szálat hurkolunk. Ezt mind a két oldalon elvégezzük. Ezeket a szálakat kitekergetjük, és ívesen levágjuk. A hátul lelógó szálakat is ízlés szerint formára vágjuk. A farúdra kötünk még egy akasztót, és el is készültünk a csodálatos fali dísszel. Ha van időnk és kedvünk, a díszt át is vasalhatjuk.